Οι **άλπεις Κάμνικ-Σάβινια** (σλοβενικά: Kamniško-Savinjske Alpe‎) είναι μια οροσειρά των Νότιων ασβεστολιθικών άλπεων. Βρίσκονται στη βόρεια Σλοβενία, εκτός από το βόρειο άκρο της που ανήκει στην Αυστρία.

Το δυτικό μέρος της οροσειράς ονομάστηκε **Άλπεις του Κάμνικ** (γερμανικά: Steiner Alpen‎‎) το 1778 από τους επιστήμονες Μπελσαζάρ Χακέ και Φραντς Χαβέρ φον Βούλφεν, από το όνομα της πόλης του Κάμνικ (*Stein*) στην κοιλάδα του ποταμού Κάμνικ Μπίστριτσα. Το ανατολικό τμήμα ονομάστηκε **Άλπεις Σάβινια** (*Sanntaler Alpen*) ή **Άλπεις Σολτσάβα** (*Sulzbacher Alpen*) από τον αναβάτη Γιοχάνες φον Φρίσαουφ το 1875, από τη Σολτσάβα (*Sulzbach*) και τον κύριο ποταμό, τον άνω Σάβινια (*Sann*).

Γεωγραφία
---------

Οι Άλπεις Κάμνικ-Σάβινια βρίσκονται νότια της οροσειράς των Καραβανκών στα σύνορα Αυστρίας και Σλοβενίας, ξεκινώντας από τον Σάβα στα δυτικά μέχρι τη Σάβινια στα ανατολικά, όπου οι παραπλήσιες Σλοβενικές Προάλπεις με την οροσειρά Ποχόριε, τους λόφους του Τσέλιε στον ποταμό Ντράβινια, όπου βρίσκονται και οι λόφοι του Σάβου. Στα βορειοδυτικά, βρίσκεται το ποταμάκι του Φέλαχ (στο 46°22′21″N 14°33′55″E﻿ / ﻿46.37250°N 14.56528°E﻿ / 46.37250; 14.56528﻿ (Steiner Alpen (South))) που οδηγεί στο Μπαντ Φέλαχ, το νοτιότερο σημείο του αυστριακού κρατιδίου της Καρινθίας και του αυστριακού κράτους.

Ολόκληρη η κύρια αλυσίδα ανήκει στη Σλοβενία. Ιστορικά αποτελούσε το σύνορο μεταξύ των Εσωτερικών Αυστριακών κρατών της Καρινθίας, της Στυρίας, και της Καρνιόλας. Το τρισημείο βρισκόταν στο όρος Ρίνκα (σλοβενικά: Koroška Rinka‎).

Υπάρχει ένας μικρός παγετώνας κάτω από το όρος Σκούτα, ο ανατολικότερος παγετώνας στις Νότιες Άλπεις.

Βουνά και περάσματα
-------------------

Οι πιο σημαντικές κορυφές είναι οι εξής:

* Γκρίντοβετς – 2558 μέτρα
* Κότσνα – 2,540 m (8,333 ft)
* Σκούτα – 2,532 m (8,307 ft)
* Οΐστριτσα – 2,350 m (7,710 ft)
* Στόρζιτς – 2,132 m (6,995 ft)
* Πλανιάβα – 2,394 m (7,854 ft)
* Μπράνα – 2,253 m (7,392 ft)
* Όρος Ρίνκα – 2,433 m (7,982 ft)
* Ψυχρό Βουνό – 2,203 m (7,228 ft)
* Κρόφιτσκα – 2,083 m (6,834 ft)
* Οροσειρά Κάλτσε – 2,224 m (7,297 ft)

Συνολικά, 28 κορυφές ξεπερνούν το υψόμετρο των 2.000 μέτρα. Η συνολική έκταση του σλοβενικού μέρους είναι 900 χιλιόμετρα. Περίπου τα τρία τέταρτα της οροσειράς καλύπτονται από δάση και τα υψηλότερα τμήματα είναι βραχώδη.

Τα πιο σημαντικά ορεινά είναι η Σέεμπεργκσατελ (σλοβενικά: Jezersko sedlo‎) ανάμεσα στην αυστριακή Καρινθία και τον σλοβενικό δήμο του Γιεζέρσκο, και το πέρασμα Πάβλιτς. Στη σλοβενική πλευρά, υπάρχει χιονοδρομική περιοχή, ενώ ο τουρισμός στην κοιλάδα του Φέλαχ επικεντρώνεται στα σπα.

Φωτογραφίες
-----------

* Οι άλπεις Κάμνικ-Σάβινια, η υψηλότερη κορυφή στην εικόνα είναι το Στόρζιτς.Οι άλπεις Κάμνικ-Σάβινια, η υψηλότερη κορυφή στην εικόνα είναι το Στόρζιτς.
* Οι Άλπεις Κάμνικ-Σάβινια όπως φαίνονται στο ΚράνιΟι Άλπεις Κάμνικ-Σάβινια όπως φαίνονται στο Κράνι
* Το Κράνι και οι Άλπεις Κάμνικ-Σάβινια στο παρασκήνιοΤο Κράνι και οι Άλπεις Κάμνικ-Σάβινια στο παρασκήνιο
* Τμήμα των Άλπεων Κάμνικ-Σάβινια όπου φαίνονται και τα βόρεια προάστια του Κάμνικ στο παρασκήνιοΤμήμα των Άλπεων Κάμνικ-Σάβινια όπου φαίνονται και τα βόρεια προάστια του Κάμνικ στο παρασκήνιο
* Οι Άλπεις Κάμνικ-Σάβινια όπως φαίνονται από την ΚαρινθίαΟι Άλπεις Κάμνικ-Σάβινια όπως φαίνονται από την Καρινθία

Εξωτερικοί σύνδεσμοι
--------------------

* Πολυμέσα σχετικά με το θέμα  Kamnik–Savinja Alps στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235029879
* GND: 4057161-0
* NKC: ge138010

 |

 |